En hardt skadet i helikopterulykke i Telemark

Et lite helikopter med to personer om bord styrtet i Bamble i Telemark lørdag kveld. Begge er i live, men den ene er hardt skadet.

23. mars 2019 18:20 Sist oppdatert 23. mars 2019

– Vi har kontakt med piloten. Det var to personer om bord, den ene er skadet, sier kommunikasjonsrådgiver Borghild Eldøen ved Hovedredningssentralen Sør-Norge.

Etter at redningsmannskapene kom frem til ulykkesstedet viste det seg at begge var skadet, den ene av dem var hardt skadet, skriver politiet på Twitter.

Ulykken skal ha skjedd ved Langøy i Fossingfjorden, som ligger mellom Kragerø og Bamble kommuner.

Sørøst politidistrikt opplyser klokken 18.20 lørdag at de ikke kan gi noen flere opplysninger.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding